b'\n_START_ARTICLE_\nKota Purba Aleppo\n_START_SECTION_\nPemerian\n_START_PARAGRAPH_\nTerletak pada tebing kiri Sungai Queiq, kota kuno dikelilingi bulatan lapan bukit yang mengelilingi satu bukit pusat di mana terbina sebuah kota (asalnya sebuah kuil yang dibina alaf kedua SM) berbentuk akropolis. Jejari bulatan lebih kurang 10\xc2\xa0km. Bukit-bukit dikenali sebagai Tell as-Sawda, Tell \xca\x95\xc4\x81ysha, Tell as-Sett, Tell al-Y\xc4\x81sm\xc4\xabn (Al-\xca\x95aqaba), Tell al-Ans\xc4\x81ri (Y\xc4\x81r\xc5\xabqiyya), \xca\x95an at-Tall, al-Jall\xc5\xabm, Ba\xe1\xb8\xa5s\xc4\xabta. Dengan keluasan lebih kurang 160 hektar, kota kuno dilingkungi dinding bersejarah dengan lilitannya sepanjang 5\xc2\xa0km, yang paling akhir dibina kembali oleh Mamluk. Dinding ini sudah pun hilang di kebanyakan bahagiannya. Ia memiliki sembilan pintu (lima terpelihara dengan baik) dan pada suatu masa dahulu, dikelilingi sebuah longkan yang lebar dan dalam._NEWLINE_Kawasan Kota Lama yang lebih baharu, kawasan Jdeydeh, dibina oleh orang Kristian pada awal abad ke-15, di kawasan subbandar utara kota, selepas pengunduran Mongol dari Aleppo. Jdeydeh merupakan contoh terbaik kawasan seakan-akan sell di Aleppo. Berikutan kejayaan ekonomi, banyak lagi kawasan seperti Jdeydeh dibina di kawasan luar dinding pada abad-abad ke-15 dan ke-16.\n_START_SECTION_\nMercu tanda\n_START_PARAGRAPH_\nAleppo bercirikan gaya seni bina bercampur, ekoran penjajahannya oleh orang-orang Romawi, Byzantine, Seljuk, Mamluk dan Uthmaniyyah._NEWLINE_Beberapa jenis binaan abad-abad ke-13 dan ke-14 seperti caravanserai, kisaria, madrasah, hammam dan binaaan keagamaan terdapat di dalam Kota Lama Aleppo. Daerah Jdeydeh menempatkan rumah-rumah abad ke-16 dan ke-17 milik kelas borjuis. Rumah-rumah ini bercirikan ukiran batu.'